Բնականաբար մեր ընդունած ջրի և քանակը, և որակը նույնպես շատ կարևոր են մեզ համար։ Օրվա մեջ, եթե հակացուցում չկա /այտուցներ …/, հատկապես շոգ ժամանակ, ջրի օգտագործումը պետք է շատ լինի։ Օրինակ, յոգերը օրվա ընթացքում նորմա են համարում երկու լիտր ջուր խմելը։ Բայց ահա ջրի որակը վերահսկելը, ցավոք սրտի, հիմնականում մեզնից չի կախված։ Շատ քչերը հիմա բախտ ունեն օգտվել բնական աղբյուրներից, մեծ մասամբ մենք ստիպված ենք լինում օգտագործել ծորակից հոսողը, վստահենք, թե` ոչ նրա մաքրությանը։ Իսկ վաճառքի համար առաջարկվող մաքուր ջուրը հենց միայն այն պատճառով, որ պահվում է պլաստիկե շշերի մեջ` արդեն մաքուր լինել չի կարող, ժամանակի ընթացքում այն ավելի ու ավելի է շշից քիմիական թույներ կլանում իր մեջ, հատկապես` տաքության ազդեցությամբ։